
I. [bookmark: _Toc233882976]LAT nutarčių juridinių asmenų bankroto klausimais apžvalga

1. Dėl maksimaliąją hipoteką viršijančios prievolių dalies išieškojimo
                Pareiškėjai prašė panaikinti antstolio patvarkymą dėl prašymo perskaičiuoti skolos sumą ir įpareigoti antstolį perskaičiuoti iš pareiškėjų išieškomas sumas vykdomojoje byloje, atsižvelgiant į maksimaliosios hipotekos sumą. Pareiškėjai nurodė, kad su kreditoriumi sudarytoje sutartyje dėl hipotekos aiškiai įtvirtino, jog maksimaliosios hipotekos dydis yra 200 000 Eur, ir notarė nurodė, kad vykdomasis įrašas yra atliktas pagal maksimaliosios hipotekos sandorį, todėl antstolis, vykdydamas išieškojimo procedūrą, turėjo apskaičiuoti išieškomas sumas pagal notarės išduotą vykdomąjį įrašą, atsižvelgdamas į maksimaliosios hipotekos sumą. Antstolis patvarkymu netenkino pareiškėjų skundo ir jį persiuntė nagrinėti teismui. Suinteresuotas asmuo atsiliepimu prašė pareiškėjų skundą atmesti. Tvirtino, kad pareiškėjai praleido notarės išduoto vykdomojo dokumento apskundimo terminą. Pabrėžė, kad notarės vykdomasis įrašas tik apibrėžia antstolio veiklos ribas, į kurias jis privalo atsižvelgti vykdymo procese atlikdamas CPK nustatytus veiksmus. Notarės išduotas vykdomojo įrašo papildymas yra skirtas antstoliui informuoti, kokią sumą jis turi išieškoti tik iš hipoteka įkeisto turto, likusi skola turi būti išieškota bendra tvarka iš kito pareiškėjų turto. 
                Pirmosios instancijos teismas nutartimi pareiškėjų skundą atmetė. Apeliacinės instancijos teismas nutartimi pirmosios instancijos teismo sprendimą paliko nepakeistą.                    
                Kasacinis teismas nurodė, kad maksimalioji hipoteka išsiskiria iš kitų hipotekos sandorių rūšių tuo, kad ja gali būti užtikrinamas ne konkretus, žinomas ir nurodomas įkeitimo metu skolinis įsipareigojimas, o maksimali įkeičiamu daiktu užtikrintų įsipareigojimų apsaugojimo suma (CK 4.182 straipsnio 1 dalis). Kadangi sudarant maksimaliosios hipotekos sandorį nenurodomas konkretus turtinės prievolės dydis, turtinei prievolei viršijus maksimalią hipotekos sumą viršyta suma lieka neužtikrinta ir išieškoma bendrąja ginčo teisena, tai reiškia, kad atitinkama prievolė turi būti konstatuota teismo sprendimu, o iki tol jos priverstinis išieškojimas negalimas. CK 4.193 straipsnio 1 dalies nuostatos, esant maksimaliajai hipotekai, reiškia, kad jeigu įkeisto ir realizuoto turto vertės neužtenka patenkinti maksimaliosios hipotekos dydžio skolininko įsipareigojimų sumai, kreditorius turi teisę reikalauti, kad antstolis tęstų likusios sumos, neviršijančios maksimaliosios hipotekos dydžio, išieškojimą bendrąja įstatymų nustatyta tvarka toje pačioje vykdomojoje byloje. Jeigu kreditoriaus pagrindinio reikalavimo – pagrindinės prievolės – dydis viršija maksimaliosios hipotekos sumą, priverstinis likusios sumos išieškojimas toje pačioje vykdomojoje byloje negalimas, kadangi 16 2026 m. liepa–rugpjūtis. Lietuvos Aukščiausiojo Teismo praktikos apžvalga tam nėra teisinio pagrindo. Kompensuojamosios palūkanos ir netesybos, kaip papildomos prievolės, nuo maksimaliąja hipoteka užtikrintos pagrindinio reikalavimo sumos gali būti išieškomos – iki maksimaliosios hipotekos sumos – pagal hipotekos taisykles, virš šios sumos – bendrąja įstatymų nustatyta tvarka. 
                Nagrinėjamoje byloje nustatyta, kad antstolis vykdė notaro vykdomąjį dokumentą dėl skolos, palūkanų, delspinigių už kiekvieną uždelstą dieną iki prievolės visiško įvykdymo, kompensuojamųjų palūkanų ir kreditoriaus išlaidų atlyginimo išieškojimo. Hipoteka įkeistas turtas parduotas iš pirmųjų varžytynių už mažesnę sumą, nei yra įregistruota maksimalioji hipoteka (200 000 Eur), hipotekos kreditoriaus reikalavimas nėra patenkintas. Pagrindinės prievolės, skolos ir mokėjimo palūkanų, suma – 140 000 Eur – nesiekia maksimaliąja hipoteka užtikrintos sumos. Dėl to buvo konstatuota, kad kompensuojamųjų palūkanų ir delspinigių, kaip papildomų prievolių, išieškojimas, nepakakus įkeisto turto vertės, antstolio teisėtai tęsiamas pagal bendrąsias priverstinio vykdymo taisykles. 
                Remdamasis nurodytais argumentais, kasacinis teismas apeliacinės instancijos teismo nutartį paliko nepakeistą. 

Lietuvos Aukščiausiojo Teismo 2026 m. rugpjūčio 27 d. nutartis civilinėje byloje Nr. 3K-3-116-469/2026


II. [bookmark: _Toc233882981]LApT nutarčių juridinių asmenų bankroto klausimais apžvalga

1. Dėl turto pardavimo tvarkos nustatymo

[bookmark: nf38317e6-31a0-4aef-9d8e-5c2e9ed828ec][bookmark: pnf38317e6-31a0-4aef-9d8e-5c2e9ed828ec][bookmark: n17a8caf0-9efd-484b-b358-be8f09889526][bookmark: pn17a8caf0-9efd-484b-b358-be8f09889526]           Aplinkybė, kad kreditorių susirinkimą inicijavo ir sušaukė patys kreditoriai, o ne nemokumo administratorė, neatleidžia susirinkimą inicijuojančių asmenų nuo pareigos pateikti siūlomos turto kainos pagrindimą (JANĮ 86 straipsnio 3 dalis). Priešingai – tokia inicijavimo teisė sukuria pareigą veikti atsakingai, užtikrinant, kad priimami sprendimai nepažeistų kitų kreditorių bei pačios bendrovės interesų. Nustatydami nepagrįstai mažas pradines kainas,  kreditoriai sukelia realią grėsmę bendrovės turtui būti perleistam už neadekvačiai mažą kainą, taip dirbtinai sumažindami galimybes tenkinti visų kreditorių reikalavimus didžiausia apimtimi. Toks vienašališkas ir ekonomiškai nepagrįstas elgesys, veikiant akivaizdaus interesų konflikto sąlygomis, patvirtina, kad skundžiami sprendimai priimti siekiant ne bendro bankroto proceso tikslo, o priešingų teisei asmeninių interesų tenkinimo kitų kreditorių interesų sąskaita.

Lietuvos apeliacinio teismo 2026 m. liepos 30 d. nutartis, priimta civilinėje byloje Nr. e2-642-567/2026

2. Dėl juridinio asmens veiklos tyrimo instituto taikymo pagrindo 

[bookmark: nb67a88e0-199e-4603-9b12-d60b22c653fb][bookmark: pnb67a88e0-199e-4603-9b12-d60b22c653fb][bookmark: ned4fb351-fd92-425d-8f43-1a5c80145646][bookmark: pned4fb351-fd92-425d-8f43-1a5c80145646]                CK 2.126 straipsnio 2 dalis nustato privalomą ikiteisminę stadiją, pagal kurią pareiškimas dėl juridinio asmens veiklos tyrimo gali būti paduotas teismui tik tuo atveju, jei prieš tai pareiškėjas kreipėsi į juridinį asmenį (juridinio asmens valdymo organą, jo narį) reikalaudamas nutraukti netinkamą veiklą ir suteikė protingumo kriterijus atitinkantį laikotarpį aplinkybėms pašalinti. Kita vertus, kitų privalomų formalių juridinio asmens veiklos tyrimo pradėjimo sąlygų įstatymuose neįtvirtinta. Taigi, tiesioginė juridinio asmens veiklos tyrimo procedūros paskirtis – esant pagrįstų abejonių, ištirti juridinio asmens, jo valdymo organų ar jų narių veiklos tinkamumą ir pašalinti juridinio asmens valdymo trūkumus. Kaip juridinio asmens veiklos tyrimo pagrindas nurodomos netinkamos veiklos aplinkybės turi būti tokios, kurios iš esmės pažeistų mažumos akcininkų (narių, dalyvių) interesus ir trukdytų pasiekti juridinio asmens tikslus – mažareikšmiai juridinio asmens (jo valdymo organo ar jo nario) veiklos trūkumai nėra pagrindas pradėti juridinio asmens veiklos tyrimo procedūrą, nes suinteresuotas asmuo savo teises galėtų ginti kitomis (ekonomiškesnėmis) teisių gynimo priemonėmis. Juridinio asmens veiklos tyrimo institutas turėtų būti taikomas, kai siekimą ištirti galimai netinkamą juridinio asmens veiklą sudaro keletas epizodų, reikalaujančių kompleksinio įmonės veiklos patikrinimo pasitelkiant ekspertus, kai kitos akcininkų teisių gynimo priemonės būtų neveiksmingos.

Lietuvos apeliacinio teismo 2026 m. rugpjūčio 20 d. nutartis, priimta civilinėje byloje Nr.e2-591-881/2026

3. Dėl nemokumo administratoriaus atstatydinimo pagrįstumo

                Lietuvos apeliacinis teismas nuosekliai formuoja praktiką, kad nemokumo (bankroto) administratoriaus atstatydinimo klausimas turi būti sprendžiamas kiekvienu konkrečiu atveju individualiai, atsižvelgiant į toje bankroto byloje susiklosčiusias aplinkybes (Lietuvos apeliacinio teismo 2018 m. rugsėjo 20 d. nutartis civilinėje byloje Nr. 2-1575-381/2018). Teismas turi įvertinti visas šiam klausimui teisingai išspręsti reikšmingas aplinkybes, susijusias su įstatymo keliamais reikalavimais administratoriui, įtvirtintais draudimais tam tikrą asmenį skirti konkrečios įmonės administratoriumi, bankroto proceso eiga, jos operatyvumu, vykdomų procedūrų skaidrumu, atskirų veiksmų atlikimu, sprendimų priėmimu (Lietuvos apeliacinio teismo 2022 m. balandžio 28 d. nutartis civilinėje byloje Nr. e2-452-302/2022).
                LApT pažymi, kad tokį vertinimą teismas privalo atlikti ir tuomet, kai dėl nemokumo administratoriaus atstatydinimo kreipiasi kreditoriai, turintys patvirtintų finansinių reikalavimų nemokiam juridiniam asmeniui daugumą. Apeliacinės instancijos teismas pažymi, kad aplinkybė, jog įstatymų leidėjas JANĮ 39 straipsnio 1 dalies 5 punkte nustatė, jog kreditorių daugumos prašymas dėl nemokumo administratoriaus atstatydinimo turi būti motyvuotas, suponuoja šį klausimą sprendžiančio teismo pareigą tokius motyvus įvertinti – teismas privalo pasisakyti dėl jų pagrįstumo ir pakankamumo. Tai, kad įstatymų leidėjas nustatė teismui pareigą patikrinti, ar patenkinus tokį prašymą nebus pažeistas viešasis interesas (JANĮ 39 straipsnio 1 dalies 5 punktas), be kita ko, sietina ir su ypatinga nemokumo administratoriaus padėtimi bankroto procese, jo funkcijomis ir įgaliojimais, padedančiais užtikrinti proceso efektyvumą. Tais atvejais, kai nemokumo administratoriaus atstatydinimą iš pareigų lemia kreditorių nepasitikėjimas juo, teismas turi nustatyti tokio nepasitikėjimo pagrįstumą, jo atsiradimo priežastis, pagrindą. Taigi, teismo pareiga yra užtikrinti, kad nemokumo administratorius būtų atstatydintas pagrįstai. Nagrinėjamu atveju pirmosios instancijos teismas to nepadarė.

Lietuvos apeliacinio teismo 2026 m. rugpjūčio 21 d. nutartis, priimta civilinėje byloje Nr. e2-750-854/2026




4. Dėl kreditorinio reikalavimo pagrįstumo

[bookmark: n81cde49d-fd04-4783-9501-8ff508506524][bookmark: pn81cde49d-fd04-4783-9501-8ff508506524][bookmark: nc27aef3a-1838-4f73-a809-ea6d405b3b19][bookmark: pnc27aef3a-1838-4f73-a809-ea6d405b3b19]                Apeliacinės instancijos teismas pažymi, kad įrodymais pagrįsto finansinio reikalavimo nepatvirtinimas prieštarautų teisingumo, bankroto proceso efektyvumo ir kreditorių lygiateisiškumo principams (JANĮ 3 straipsnis) bei neatitiktų nemokumo proceso paskirties ir tikslo. Vien tai, kad bendrovė turi subjektyvią nuomonę dėl byloje pateiktų įrodymų įvertinimo ir jų įrodomosios reikšmės bei šalių sudarytos sutarties nuostatų aiškinimo, nesuponuoja išvados, jog pirmosios instancijos teismas, patvirtindamas įrodymais pagrįstą finansinį reikalavimą, pažeidė įrodinėjimą reglamentuojančias proceso teisės normas ar sutarčių aiškinimo taisykles bei nesudaro pagrindo panaikinti skundžiamą pirmosios instancijos teismo nutartį.

Lietuvos apeliacinio teismo 2026 m. rugpjūčio 25 d. nutartis, priimta civilinėje byloje Nr. e2-630-567/2026

5. Dėl kreditorių susirinkimo sprendimų 

[bookmark: n2bb66881-2f51-43ad-bb02-94ab8e675ea7][bookmark: pn2bb66881-2f51-43ad-bb02-94ab8e675ea7][bookmark: n9269ee67-68d2-404f-baca-212c3ced72f6][bookmark: pn9269ee67-68d2-404f-baca-212c3ced72f6][bookmark: n5eece4c6-ff1f-4e72-ad34-bafcfce1f6ef][bookmark: pn5eece4c6-ff1f-4e72-ad34-bafcfce1f6ef][bookmark: n8b8542c7-a2a2-4e02-ad69-551803482686][bookmark: pn8b8542c7-a2a2-4e02-ad69-551803482686][bookmark: n7a14f6d1-00c0-41b7-98f8-97f95f2cc0c1][bookmark: pn7a14f6d1-00c0-41b7-98f8-97f95f2cc0c1][bookmark: n658a43ac-868e-4331-bdb4-59752ab37630][bookmark: pn658a43ac-868e-4331-bdb4-59752ab37630]                LApT pažymi, kad CK 4.103 straipsnio 1 dalyje yra nustatyta, jog tuo atveju, jeigu statinys (jo dalis) yra pastatytas ar statomas savavališkai arba ne savavališkai, tačiau pažeidžiant statinio projekto sprendinius ar teisės aktų reikalavimus, tai tokiu statiniu (jo dalimi) naudotis ar juo disponuoti (parduoti, padovanoti, išnuomoti ar pan.) draudžiama. Atsižvelgęs į nurodytą teisinį reglamentavimą ir teismų praktiką, pirmosios instancijos teismas pagrįstai nurodė, kad savavališkos statybos objektas negali būti perduotas savivaldybės nuosavybėn. Pastatas negali būti realizuojamas, todėl šiuo atveju nėra teisinio pagrindo jį parduoti JANĮ nustatyta tvarka. Pažymėtina ir tai, kad JANĮ reguliuoja ne turtinius santykius, o juridinių asmenų restruktūrizavimo ir bankroto procesus. JANĮ nereglamentuoja atvejų dėl neteisėtos statybos pastato nugriovimo teisinių pasekmių. Turtinių teisinių santykių reguliavimas yra priskirtas CK nuostatoms.
[bookmark: n4cfa5964-28fe-413f-b91e-629bb5a43b56][bookmark: pn4cfa5964-28fe-413f-b91e-629bb5a43b56][bookmark: nfeb47910-3112-4cdb-b752-2d2f58d16aeb][bookmark: pnfeb47910-3112-4cdb-b752-2d2f58d16aeb][bookmark: n5e7e1126-855f-442d-9e19-4f532c866189][bookmark: pn5e7e1126-855f-442d-9e19-4f532c866189][bookmark: n0e9e9356-bc79-43f8-b10e-318f679226f0][bookmark: pn0e9e9356-bc79-43f8-b10e-318f679226f0][bookmark: n88a4e936-7519-45c4-8fef-0865d23e3dab][bookmark: pn88a4e936-7519-45c4-8fef-0865d23e3dab][bookmark: n1eed6955-6396-4a1f-9439-3a00c1720675][bookmark: pn1eed6955-6396-4a1f-9439-3a00c1720675][bookmark: nc5e418d3-a8b2-4916-8ae4-a29b31e95577][bookmark: pnc5e418d3-a8b2-4916-8ae4-a29b31e95577][bookmark: n3941d80d-cb71-488f-a3ae-11ee9d4d93c4][bookmark: pn3941d80d-cb71-488f-a3ae-11ee9d4d93c4][bookmark: n3bc60f5e-ebdf-492c-8787-e4334c30a154][bookmark: pn3bc60f5e-ebdf-492c-8787-e4334c30a154][bookmark: n6457b1d6-875f-43bb-aa30-255a7a93f7c8][bookmark: pn6457b1d6-875f-43bb-aa30-255a7a93f7c8][bookmark: nfbfe5520-79b2-434e-a3d0-970efc38c7c6][bookmark: pnfbfe5520-79b2-434e-a3d0-970efc38c7c6][bookmark: nbf82a2ca-fd0a-445e-8510-e38f37770907][bookmark: pnbf82a2ca-fd0a-445e-8510-e38f37770907][bookmark: nc1fc3937-96ba-42e6-b05c-5f5171b5502c][bookmark: pnc1fc3937-96ba-42e6-b05c-5f5171b5502c][bookmark: n1ead4787-bf8b-4c3d-8bc8-7a3404201138][bookmark: pn1ead4787-bf8b-4c3d-8bc8-7a3404201138][bookmark: n23845609-3868-4ce9-a234-cdbd3bd23594][bookmark: pn23845609-3868-4ce9-a234-cdbd3bd23594][bookmark: nfda7e0ce-e94f-4eac-9d7c-2b3736bfda96][bookmark: pnfda7e0ce-e94f-4eac-9d7c-2b3736bfda96][bookmark: n1e5356ad-24ab-4fe5-8202-88fc20a89781][bookmark: pn1e5356ad-24ab-4fe5-8202-88fc20a89781][bookmark: n0bbc436a-f94e-4468-8f3a-730d93b0f57e][bookmark: pn0bbc436a-f94e-4468-8f3a-730d93b0f57e]                LApT konstatuoja, kad JANĮ 92 straipsnio nuostata yra imperatyvioji bankroto procedūroms, kurios tikslas – užbaigti likviduojamo juridinio asmens turto administravimą ir pašalinti kliūtis juridinio asmens pabaigai. CK 4.103 straipsnio taikymas pats savaime nepaneigia JANĮ 92 straipsnio nuostatų imperatyvaus pobūdžio. Apeliacinės instancijos teismas pažymi, kad JANĮ 92 straipsnio 1 dalis numato, jog yra nurašomas „neparduotas“ (taigi, esantis civilinėje apyvartoje) nekilnojamasis turtas, o ne „nerealizuotinas“ (kurį draudžiama parduoti). Kitaip sakant, JANĮ 92 straipsnio 1 dalis kalba apie likviduojamo dėl bankroto juridinio asmens turtą, kurio nuosavybės teisėmis gali būti disponuojama. Sistemiškai aiškinant minėtas teisės nuostatas, konstatuojama, kad nuosavybės teisė į savavališką statybą neatsiranda. Nagrinėjamu atveju apeliantė neteisingai aiškina JANĮ 92 straipsnio 1 dalį, nes neteisėtos statybos padarinių šalinimo JANĮ nereglamentuoja. Be to, kaip minėta, neteisėtos statybos padarinių klausimas jau yra išspręstas Vilniaus miesto apylinkės teismo 2022 m. gruodžio 9 d. nutartimi civilinėje byloje Nr. 2VP-26805-466/2022, kurioje suteikta teisė statybos inspekcijai nugriauti ginčo pastatą. Apeliacinės instancijos teismas konstatuoja, kad 2026 m. gegužės 5 d. kreditorių susirinkimo sprendimas pirmuoju darbotvarkės klausimu dėl savavališkos statybos pastato nurašymo prieštarauja imperatyviosioms CK 4.103 straipsnio 1 dalies ir JANĮ 92 straipsnio normoms, todėl pagrįstai buvo pripažintas negaliojančiu. Nurašymo aktas pats savaime nėra teisinius padarinius sukeliantis dokumentas, nes jame yra tik surašomi turto nurašymo duomenys ir įforminamas kreditorių susirinkime nurodytas sprendimas, reikalavimas jį panaikinti negali būti savarankiško nagrinėjimo dalyku. Panaikinus kreditorių susirinkimo sprendimą, savaime netenka galios ir turto nurašymo aktas, kuriuo fiksuojamas (įforminamas) turto nurašymas. 

6. Dėl finansinio reikalavimo tenkinimo eiliškumo

[bookmark: ncfbf2dd2-922e-4ef6-ba76-853c81d1a489][bookmark: pncfbf2dd2-922e-4ef6-ba76-853c81d1a489][bookmark: n18a3d362-4ba4-4101-95fe-3ee55571095c][bookmark: pn18a3d362-4ba4-4101-95fe-3ee55571095c]                Teisėjų kolegija, įvertinusi pirmiau nurodytą teisinį reglamentavimą, teismų praktiką, daro išvadą, kad, pasikeitus nemokumo proceso formai iš restruktūrizavimo į bankrotą, reikalavimai, susiję su restruktūrizavimo administravimo išlaidų atlyginimu, turi būti įtraukti į antrąja eile tenkinamų finansinių reikalavimų sąrašą (JANĮ 94 straipsnio 2 dalies 2 punktas). 

7. Dėl pagrindo iškelti bankroto bylą

[bookmark: n956f46b5-a446-4bee-8039-027b3a62a0c3][bookmark: pn956f46b5-a446-4bee-8039-027b3a62a0c3][bookmark: nd5841c8b-0235-4f54-a2b4-d9de00459cef][bookmark: pnd5841c8b-0235-4f54-a2b4-d9de00459cef]                LApT pažymi, kad, nepriklausomai nuo to, ar apeliantės turimo turto vertė formaliai viršija turimas skolas (ką ji nesėkmingai įrodinėja), ši aplinkybė per se (pati savaime) nebūtų pagrindas spręsti, kad bendrovė yra moki ir jai negali būti keliama bankroto byla. JANĮ 2 straipsnio 7 dalyje, apibrėžiančioje juridinio asmens nemokumą, yra įtvirtintos alternatyvios tą konstatuoti pagrindą sudarančios aplinkybės ir bendrovės nemokumas, kaip minėta, siejamas su dviem sąlygomis – negalėjimu laiku vykdyti turtinių prievolių (likvidumo testas) ir juridinio asmens įsipareigojimų viršijimu jo turimo turto vertei (balanso testas). Bendrovė galėtų būti pripažinta nemokia pradelstiems įsipareigojimams formaliai net ir neviršijant balansinės turto vertės, jeigu nustatoma, kad ji nesugeba bent iš dalies atsiskaityti su tais pačiais kreditoriais. Tai reiškia, kad nustačius bent vieną iš paminėtų alternatyvių sąlygų, bendrovei gali būti iškeliama nemokumo byla. Taigi, nėra pagrindo apie bendrovės mokumą spręsti įvertinus išskirtinai tik dviejų rodiklių – susidariusių skolų sumos ir į balansą įrašyto turto – santykį. Vertinant bendrovės mokumą, turi būti atsižvelgta ne tik į faktiškai bendrovės turimą turtą, bet ir galimybę išieškoti iš bendrovės skolas.

8. Dėl turto realizavimo būdo

[bookmark: n8dc20756-dddf-4e3d-8996-63f57b964b4d][bookmark: pn8dc20756-dddf-4e3d-8996-63f57b964b4d][bookmark: nad03fa29-a14e-4396-a1a7-195bcd807cb8][bookmark: pnad03fa29-a14e-4396-a1a7-195bcd807cb8]                Turtinio komplekso samprata iš esmės reiškia atskirų turto objektų (daiktų) suvienijimą, pateisinamą teisiniu ir (ar) faktiniu tikslu, kai tokia turto objektų visuma yra ekonomiškai vertingesnė už atskirus daiktus. Vadinasi, turto pardavimo atveju net ir atskiri savarankiški daiktai gali būti pripažįstami turtiniu kompleksu, jei tokių daiktų, juos parduodant, visuma turės didesnę ekonominę vertę. Kita vertus, pagal minėtą kasacinio teismo praktiką turtinio komplekso pripažinimą sudarančių aplinkybių nustatymas ir vertinimas yra fakto klausimas. Apeliacinės instancijos teismo vertinimu, atsižvelgiant į JANĮ 85 straipsnio 2 punkte nustatytą likviduojamo dėl bankroto juridinio asmens turto pardavimo didžiausios kainos principą, savaime joks turto pardavimo būdas (kompleksu ar pavieniui) negali būti laikomas prioritetiniu, jei jis neužtikrina vieno iš esminių bankroto instituto taikymo tikslų, t. y. iš likviduojamo dėl bankroto juridinio asmens turto kuo operatyviau (JANĮ 85 straipsnio 3 punktas) ir kek įmanoma daugiau patenkinti kreditorių finansinius reikalavimus.

9. Dėl bendrovės nemokumo momento

[bookmark: n5b717d01-34bd-493f-b607-2b09692d7679][bookmark: pn5b717d01-34bd-493f-b607-2b09692d7679][bookmark: n4b0957b3-4d14-4b1b-a7ec-883de36aa852][bookmark: pn4b0957b3-4d14-4b1b-a7ec-883de36aa852]                LApT pažymi, kad alternatyvus balanso ir likvidumo testų taikymas nereiškia, kad bet kuris iš jų gali būti taikomas formaliai. Draudimas šiuos testus taikyti formaliai atsispindi tiek JANĮ aiškinamajame rašte, tiek teisės doktrinoje. Pavyzdžiui, JANĮ aiškinamajame rašte nurodyta, kad, keliant juridinio asmens bankroto bylą, turėtų būti nustatoma reali į balansą įrašyto turto vertė, o juridinio asmens balanso duomenimis apie turtą ir jo vertę būtų galima remtis tik tuo atveju, kai nekyla abejonių dėl balanso duomenų patikimumo. Doktrinoje aiškinant likvidumo testą pažymima, kad vien tai, jog įmonė nevykdo (netinkamai vykdo) prievolių, neturi būti pagrindas nemokumo procesui inicijuoti, nes skolininko kontrahentai, visų pirma, turėtų rinktis kitus teisėtus prievolinių teisių gynybos būdus (pavyzdžiui, kreiptis į teismą dėl prievolės nevykdymo ir pan.).

10.  Dėl akcininko atsakomybės pripažinus bankrotą tyčiniu

                LApT konstatuoja, kad vien tik akcininko galimas nepakankamas aktyvumas, nesant įrodytų sąmoningų ir tyčinių veiksmų, kuriais būtų siekta privesti bendrovę prie bankroto ar išvengti atsiskaitymo su kreditoriais, negali būti laikomas veiksmais (neveikimu) nukreiptu į tyčinį bendrovės bankrotą. 

Pateiktoje apžvalgoje naudoti šaltiniai: 
1. Lietuvos Aukščiausiasis Teismas. Prieiga per internetą čia . 
2. www.infolex.lt interneto svetainėje skelbiami teismų procesiniai sprendimai (mokama versija).

